NÁRODNÁ RADA SLOVENSKEJ REPUBLIKY

N á v r h

UZNESENIE
NÁRODNEJ  RADY  SLOVENSKEJ  REPUBLIKY

k návrhu na pristúpenie Slovenskej republiky k Dohode o medzinárodnej železničnej preprave tovaru (SMGS) a návrhu vyhlásenia Slovenskej republiky k dohode SMGS (tlač č.   )

	Národná rada Slovenskej republiky

	podľa článku 86 písm. d) Ústavy Slovenskej republiky

vyslovuje súhlas

s Dohodou o medzinárodnej železničnej preprave tovaru (SMGS) a vyhlásením Slovenskej republiky v nasledovnom znení: „Týmto potvrdzujem, že vláda 
Slovenskej republiky súhlasí s pristúpením k „Dohode o medzinárodnej železničnej preprave tovarov (SMGS)“ a Slovenská republika bude plniť ustanovenia uvedenej dohody nasledovne:

Slovenská republika ako plnoprávny člen Európskej únie v prípade, 
že v budúcnosti vznikne rozpor pri plnení povinností spojených s členstvom v Európskej únii a povinností vyplývajúcich z „Dohody o medzinárodnej železničnej preprave tovarov (SMGS; Budapešť 10. júla 1951)“ si vyhradzuje právo vypovedať dohodu SMGS.“,

rozhodla,

že ide o medzinárodnú zmluvu, ktorá má podľa článku 7 ods. 5 Ústavy Slovenskej republiky prednosť pred zákonmi SR.